Buyuk Britaniya delegatsiyasi tadbirini tashkil etish bo‘yicha 
TEXNIK TOPSHIRIQ
Buyurtmachi: O‘zbekiston Respublikasi Investitsiyalar, sanoat va savdo vazirligi.
Tadbir: O‘zbekiston – Buyuk Britaniya Qo‘shma iqtisodiy qo‘mitasining 2-yig‘ilishi.
Xizmat ko‘rsatish vaqti: 2026-yil 9-oktabr, soat 10:00 dan 12:00 gacha.
Mazkur texnik topshiriq tadbirning texnik ta’minoti, zallarni bezatish, tarjima xizmatlari va tashkilotchi kompaniya ishlarini belgilaydi. Zal ijarasi, foye va kofe-breyk xizmatlari alohida texnik topshiriq asosida xarid qilinadi.
1. Texnik ta’minot
5 yulduzli mehmonxonada jihozlarni o‘rnatish ishlari 9-oktabr soat 00:00 ga qadar yakunlanishi shart.
LED ekran: biznes-forum zalida podium bilan birga 8 × 3 m o‘lchamli LED ekran (P2.0–P2.5), videoprotsessor, noutbuk (Intel Core i7 yoki undan yuqori), taqdimotni boshqarish pulti (kliker) o‘rnatiladi va videomuhandis xizmati ta’minlanadi.
Podium: biznes-forum zalida 8 × 3 m o‘lchamli, balandligi 20–30 sm bo‘lgan, yuqori sifatli kovrolin, yon tomonlarini yopuvchi mato va mustahkam zinapoya bilan jihozlangan podium o‘rnatiladi.
Sinxron tarjima jihozlari: biznes-forum zali uchun kamida 1 ta ISO kabinasi va kamida 120 ta infraqizil qabul qilgichdan iborat alohida sinxron tarjima tizimi.
2. Zallarni bezatish
Tashkilotchi kompaniya tor doiradagi uchrashuv va biznes-forum zallarini gullar hamda bayroqlar bilan bezatishni, shu jumladan, yetkazib berish, o‘rnatish va yechib olish ishlarini ta’minlaydi.
Gullar bilan bezatish:
VIP stolga qo‘yish uchun kichik vazalardagi gul kompozitsiyalari;
VIP stolga qo‘yish uchun quruq mevalar assortisi.
Bayroqlar bilan bezatish:
Buyuk Britaniyaning polga o‘rnatiladigan 5 (besh) ta katta formatdagi bayrog‘i;
Buyuk Britaniyaning 4 (to‘rt) ta stol bayrog‘i.
3. Tarjima xizmatlari
Forumning ish vaqti: 10:00–12:00.
Tillar: o‘zbek/rus ↔ ingliz.
Tarjimonlar: forumda ishlash uchun undan oldingi tor doiradagi uchrashuvda sinxron tarjimani ta’minlagan mutaxassislarning o‘zlari jalb etilishi mumkin.
Mutaxassislarga qo‘yiladigan talablar: oliy ma’lumot, hukumatlararo darajada kamida 5 yillik ish tajribasi, har bir tarjimonning portfoliosi yoki rezyumesini (CV) majburiy taqdim etish.
Tayyorgarlik: Buyurtmachi materiallarni (taqdimotlar, atamalar lug‘ati) tadbir boshlanishidan 12 soat oldin taqdim etadi.
4. Tashkilotchi kompaniyaga qo‘yiladigan malaka talablari
Kasbiy salohiyatini tasdiqlash uchun tender ishtirokchisi quyidagi hujjatlar va ma’lumotlarni taqdim etishi shart:
1. Ish tajribasi va yuridik maqomi
Faoliyat muddati: kompaniya tadbirlarni tashkil etish sohasida kamida 3 yildan buyon faoliyat yuritayotgan bo‘lishi lozim (davlat ro‘yxatidan o‘tkazilganlik guvohnomasi nusxasi taqdim etiladi).
Davlat sektoridagi tajriba: davlat va xalqaro ahamiyatga ega tadbirlarni (forumlar, sammitlar, hukumatlararo komissiya yig‘ilishlari) tashkil etish tajribasi bo‘lishi shart.
2. Bajarilgan ishlarni tasdiqlash (portfolio)
Vizual dalillar: oxirgi 3 yilda amalga oshirilgan o‘xshash loyihalar bo‘yicha foto va videohisobotlarni o‘z ichiga olgan taqdimot (portfolio) taqdim etish.
Hujjatli tasdiq: ilgari davlat darajasida amalga oshirilgan loyihalar (kamida 3 ta yirik loyiha) bo‘yicha bajarilgan ishlar dalolatnomalari va hisobvaraq-fakturalar nusxalarini taqdim etish. Ushbu hujjatlar tajribaning amalda mavjudligini ishonchli tasdiqlovchi yagona hujjatlar hisoblanadi.
3. Resurs bazasi
Mutaxassislar mavjudligi: shtatdagi yoki jalb etilgan mutaxassislarning malakasi ko‘rsatilgan ro‘yxati (texnik direktor, koordinatorlar, protokol bo‘yicha menejerlar).
Texnik jihozlar: 5 yulduzli mehmonxonalar standartlariga mos keladigan o‘ziga yoki hamkorlarga tegishli jihozlar ro‘yxati (LED ekranlar, ovoz tizimlari, sinxron tarjima jihozlari).
4. Moliyaviy barqarorlik
Kompaniya insofsiz yetkazib beruvchilar ro‘yxatida mavjud bo‘lmasligi.
Moliyaviy taklif va hisob kitob
Tashkilotchi kompaniya texnik jihozlar, bezatish, tarjima va tashkiliy xizmatlar qiymatini tijorat taklifida alohida pozitsiyalar bilan ko‘rsatadi. Zal ijarasi, foye va kofe-breyk qiymati ushbu taklifga kiritilmaydi.
Tashkilotchi kompaniyaning xizmat haqi kompaniya tomonidan mustaqil belgilanadi va tijorat taklifida alohida qatorda ko‘rsatiladi. Ushbu haq tarkibida ma’muriy xarajatlar, tashkiliy xarajatlar, uchinchi shaxslar xizmatlari uchun ehtimoliy oldindan to‘lov bilan bog‘liq moliyaviy xarajatlar hamda boshqa tadbirkorlik xatarlari hisobga olinishi mumkin.
Tashkilotchi kompaniyaning xizmat haqi texnik jihozlar, bezatish va tarjima xizmatlari xarajatlariga yashirin ustama sifatida taqsimlanishi mumkin emas.
Ijrochi ko‘rsatilgan xizmatlar dalolatnomalari, hisobvaraq-fakturalar va tegishli xarajatlarni tasdiqlovchi hujjatlarni taqdim etadi. Buyurtmachi tomonidan to‘lov hujjatlar bilan tasdiqlangan xarajatlar va kelishilgan xizmat haqi asosida amalga oshiriladi.
Rasmiy tushlik o‘tkazilishi Buyurtmachining alohida qarori va alohida kelishuvi asosida belgilanadi.
Tashkilotchi kompaniya jihozlarni o‘rnatish, bezatish va yechib olish vaqtlarini Buyurtmachi hamda mehmonxona bilan muvofiqlashtiradi.

Ishtirok etish istagini bildirgan kompaniyalar quyidagi manzilga 
tijorat takliflarni yuborishingiz so‘raladi:
info@miit.uz / m.azamov@miit.uz 
+998 71 238 50 00

